Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка (“Службен весник на Република Македонија“ бр.124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од Здружение на граѓани за заштита на ловекови права ОД НАС ЗА НАС Скопје, поднесена против ЈЗУ Институт за јавно здравје, по предметот Барање за пристап до информации од јавен карактер, на 22.05.2023 година, го донесе следното

 **Р Е Ш Е Н И Е**

**СЕ ЗАПИРА** постапката по Жалбата изјавена од Здружение на граѓани ОД НАС ЗА НАС Скопје, од 18.05.2023 година, поднесена против ЈЗУ Институт за јавно здравје,заведена во Агенцијата под бр.08-208 на 18.05.2023 година, по предметот Барање за пристап до информации од јавен карактер,**поради тоа што Жалбата се смета за повлечена**.

 **О Б Р А З Л О Ж Е Н И Е**

Како што е наведено во Жалбата, Здружението на граѓани ОД НАС ЗА НАС Скопје на 19.04.2023 година, поднеле Барање за пристап до информации од јавен карактер до ЈЗУ Институт за јавно здравје, со кое побарале по пошта или е-маил да им се достават следните информации:

“ 1. Податоци за број на смртни случаи за периофот од 17.2.2021 – 17.2.2023 година, вкупно, како и класифицирани по причина на смрт, пол, возрасна група. За причина наведете шифра: 100-199; U07 ( шифра У07.1/ шифра У07.2) ; J00-J99.

 2. Податок за број на починати со КОВИД (шифра U07 .1 или У07.2) кои биле претходно вакцинирани. Да се направи класификација како во табелата.

 3. Податок за број на починати со КОВИД кои биле претходно вакцинирани. Да се направи квалификација како во табелата. За причина наведете шифра: 100-199, U07 итн

 4. Колку комплетно вакцинирани лица (со две дози) сепак се инфицирале со САРС- КоВ -2 и оздравеле? Да се направи класификација како во табелата.

 5. Податок за број на невакцинирани, инфицирани со САРС- КоВ-2 и оздравени лица? Да се направи класификација како во табелата.

 6. Податок за број на невакцинирани лица кои починале од КОВИД и дали имале коморбидитет? Да се направи класификација како во табелата. За причини наведете шуфра 100 199 U07, итн.“

Постапувајќи по оваа Барање, Имателот на информации на Барателот му доставил Одговор на барање бр.08-971/2 од 28.04.2023 година во кое е наведено дека: „......Ве известуваме дека Институтот а јавно здравје не е имател на податоци за морталтет и не може да ги обезбеди податоците што ги барате.“

Незадоволен од наведениот Одговор, Барателот на информации поднесе Жалба до Агенцијата, заведена во архивата на Агенцијата под бр.08-208 од 18.05.2023 година.

 Агенцијата со електронски допис бр.08-208 од 18.05. 2023 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации на 19.05.2023 година до Агенцијата по електронски пат достави Решение за препраќање и допис Препраќање на барање до Државен завод за статистика.

На 22.05.2023 година Барателот на информации до Агенцијата достави е-маил заведен во Агенцијата под бр.08-208, во кој наведува дека: „...Институтот на ден 19.05.2023г. достави допис бр.10-1284/1 со кој не известува дека бараните информации ги препратиле до Државниот завод за статистика како имател на информации според содржината на барањето.Поради тоа, го стопираме процесот за водење жалбена постапка, односно ја повлекуваме жалбата против ЈЗУ Институт за јавно здравје ...“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**